google/wiki40b huggingface dataset:
Vytautas Koncevičius

Biografija

1945 m. su tėvais ištremtas į Komijos ASSR, tėvas ir brolis ten mirė badu. Mokėsi Ust-Ilyčiaus (100 km į pietryčius nuo Uchtos) septynmetėje mokykloje. 1960 m. su motina grįžo į Lietuvą. 1979 m. baigė Kėdainių profesinę technikos mokyklą. Iki mirties dirbo Jonavos mechaninės gamyklos Kėdainių ceche brigadininku. Sąjūdžio kvietimu 1991 m. sausio 13 d. budėjo prie Vilniaus televizijos bokšto, čia sovietų desantininkų mirtinai sužeistas. Palaidotas Kėdainių Kauno gatvės kapinėse.
Shandong Luneng Taishan

Istorija

Klubo ištakos siekia
Haris Poteris ir Netikras Princas

Pavadinimas

Angliškas knygos pavadinimas šiek tiek skiriasi nuo lietuviškojo. Knyga vadinasi Harry Potter and the Half-Blood prince, tačiau lietuviškas vertimas skamba kiek kitaip – „Haris Poteris ir Netikras princas“. Pabrėžtina yra tai, kad žodį „Half-Blood“, remiantis knygos kontekstu, būtų tiksliau versti kaip „puskraujis“ arba „negrynakraujis“.

Siužetas

Knygoje aprašomi šeštieji Hario Poterio ir jo draugų mokslo metai Hogvartso kerėjimo ir burtų mokykloje.
Kitaip nei penktojoje dalyje, Dumbldoras daug daugiau laiko praleidžia su Hariu, nes šis jaučiasi kaltas, jog pats asmeniškai praeitais mokslo metais nemokė Hario. Būdamas su direktoriumi Haris pastebi, kad profesoriaus Dumbldoro ranka stipriai sužeista ir niekaip nepagyja. Taip pat Dumbldoras su Hariu išsiaiškina, kaip galima nugalėti Valdovą Voldemortą (Haris tai sužino iš naujo nuodų ir vaistų mokytojo, profesoriaus Trimito). Pasirodo, jog Tamsos Valdovo nemirtingumo paslaptis slypi horokrusuose – stebuklinguose daiktuose, kuriuose magas gali paslėpti keletą savo sielos dalių. Haris ir Dumbldoras leidžiasi jų ieškoti. Jiems pavyksta aptikti vieną horokruso buvimo vietą, tačiau paaiškėja, kad ten jau kažkas buvo ir sunaikino horokrusą…
Knygoje nepamirštamas Drakas Smirdžius. Haris visus mokslo metus įtaria jį esant „Mirties Valgytoju“ ir pasirodo, jog tai tiesa. Taip pat Haris tampa savo kvidičo komandos kapitonu bei įsimyli Ronio seserį Džinę.
Knygos kulminacija – Dumbldoro mirtis nuo Sneipo rankos(Sneipas ir yra netikras princas). Taigi kaip ir kiekvienais metais, Hogvartsas neteko dar vieno apsigynimo nuo juodosios magijos mokytojo (Sneipas šiais mokslo metais gavo Apsyginimo nuo juodosios magijos mokytojo vietą), nes Sneipas kartu su Draku bei jo į Hogvartsą įleistais „Mirties Valgytojais“ paspruko… Hariui su draugais ir visa burtininkų bendruomene beliko garbingai palydėti Dumbldorą anapilin…
Juoduogis šeivamedis

Auginimas ir priežiūra

Natūralios šio augalo augimvietės – derlingi, drėgnoki miškai, todėl panašios sąlygos jiems turėtų būti suteikiamos ir sodybose ar želdynuose. Sparčiai augančius, vešlius juoduogio šeivamedžio krūmus tinka sodinti vandens telkinių pakrantėse, neišvaizdiems pastatams, tvoroms ar kitiems objektams užmaskuoti.
Augalai pakankamai atsparūs šalčiams – tik esant šaltai žiemai gali nušalti kai kurias šakos, bet jos greit atželia. Pakenčia užterštą miestų orą, vidutiniškai atsparūs ligoms ir kenkėjams. Tai gajūs augalai, greit atželia išlaužyti ar iškirsti.
Geriausia sodinti ne vegetacijos metu. Pasodinus kurį laiką reikia gausiai laistyti. Dauginamas sėklomis, šakninėmis atžalomis ir atlankomis.
Norint išlaikyti dekoratyvumą, šeivamedį reikia genėti. Stiprus genėjimas ankstyvą pavasarį skatina naujų ūglių augimą, augalas išlaiko gražią formą.

Formos

Yra įvairių formų: svyrančiomis šakomis ir žvilgančiais bekočiais, giliai skiautėtais, netaisyklingai karpytais, geltonais, auksiškai geltonais lapeliais ar baltai dėmėtais, juostuotais lapų pakraščiais.
Nors juoduogiai šeivamedžiai dažniausiai auga paunksmėse, spalvingesnės dekoratyvinės formos dažniau auginamos šviesesnėse vietose, nes margalapių formų lapai pavėsyje ne tokie ryškūs.
Populiariausia – geltonlapė forma Aurea. Ši dekoratyvinė forma išvesta Anglijoje ir greit paplito po visą Europą. Albovariegata – lapai gelsvai baltos spalvos, nors ir ne tokie ryškūs kaip Aurea. Neretai Lietuvos želdiniuose pasitaikanti forma – karpytalapė Laciniata, Vakarų Europoje auginama jau nuo XVII a. vidurio. Yra ir daugiau juoduogių šeivamedžių formų, pvz., Viridis, Aureovariegata, Marginata ir kt.
Master of Puppets

Istorinė reikšmė

Kai buvo išleistas, Master of Puppets suteikė metalo fanams galimybę išgirsti skambesį, kuris visiškai skyrėsi nuo tuo metu populiaraus komerciško bei įvaizdžiu paremto glam metal. Iškart po išleidimo parduota daugiau nei pusė milijono kopijų nepaisant to, kad grupės muzika nebuvo grojama radijo stotyse ar televizijoje (pirmasis grupės vaizdo klipas buvo 1988 metais išleistas One). Tai buvo pirmasis grupės albumas, kuriam JAV įrašų pramonės asociacija skyrė auksinio titulą. Muzikos kritikai šį albumą dažnai vadina "vienu įtakingiausiu visų laikų heavy metal albumu".
Įrašinėjimo metu grupės sudėtis buvo ši: James Hetfield (vokalas, gitara), Lars Ulrich (mušamieji), Kirk Hammett (pagrindinė gitara), ir Cliff Burton (bosinė gitara). Viena priežasčių, dėl kurios atsimenamas šis albumas, yra Burton'o žūtis autokatastrofoje iškart po albumo išleidimo.
Norėdami paminėti 20-ąsias albumo išleidimo metines, Metallica sugrojo visą albumą kiekviename Escape from the Studio '06 turo koncerte bei Download '06 festivalyje. Šiuose koncertuose instrumentinis Orion buvo pirmą kartą sugrotas gyvai, nors kai kurie jo fragmentai jau buvo skambėję instrumentiniuose kratiniuose bei soliniuose bosinių gitarų numeriuose.
2006 metais šiam albumui buvo skirtas specialus britų žurnalo Kerrang! numeris. Prie žurnalo buvo pridėtas Master of Puppets: Remastered CD, kuriame visos albumo dainos buvo perdainuotos populiarių atlikėjų, įskaitant Bullet for my Valentine bei Trivium.

Inovacija

Šiuo albumu Metallica padėjo vystyti thrash metal žanrą. Albumo dainos buvo neįprastai sudėtingos bei melodingos (labiausiai tai pastebima Battery, Master of Puppets bei Orion. Tai albumo skambesį padarė šiek tiek panašų į power metal bei progressive metal. Dainų tekstų temos - socialiniai aspektai, būdingi thrash metal žanrui, tačiau Metallicos tekstų lygis pasiekė naujas aukštumas, paliesdamas karo, narkotikų, politikos temas. Nemažai įtakos melodijoms bei sudėtingiems gitarų ritmams turėjo klasikinė muzika.
Bartolomėjus Kolumbas

Biografija

Gimimo vieta nežinoma. Po 1470 m. dirbo Lisabonoje žemėlapių braižytoju, kur tiekė informaciją broliui apie portugalų keliones. Vėliau persikėlė į Prancūziją, o Kristupui išvykus į Ameriką – į Ispaniją. 1494 m. išplaukė į Espanjolą, kur sutiko Kristupą Kolumbą. Saloje gyveno 6,5 m., gavo adelantado titulą, buvo atsakingas už laivus. 1496–1498 m. tyrinėjo Osamos upės žiotis ir įkūrė Santo Domingo miestą, vėliau tapusį kolonijos centru. Valdžią paėmus Fransiskui de Bobadilijai, 1500 m. Bartolomėjus ir Kristupas buvo suimti, grąžinti į Ispaniją ir įkalinti. Dalyvavo ketvirtojoje Kolumbo kelionėje. 1515 m. mirė Santo Dominge.
Kurjerinis laivas

Kurjerinis laivas (rus. посыльное судно; angl. Dispatch boat) – nedidelis, o kartais ir didelis, karo laivas, vežiojęs karinius pranešimus bei siuntas iš vieno laivo į kitą laivą, iš laivo į krantą ar atgal, kartais iš vieno kranto punkto į kitą. Kurjerinius laivus naudodavo, kai nebūdavo kito būdo pranešimams perduoti ar kitas perdavimo būdas buvo per lėtas ar nesaugus. Kurjeriniai laivai kartais aptarnaudavo diplomatines atstovybes užsienyje.
Dažnai laivai kurjeriniais būdavo laikinai.
Panašus laivų tipas buvo paketbotai – civiliniai prekiniai laivai, kurie perveždavo paštą iš vieno uosto į kitą.

Kurjeriniai laivai JAV kariniame laivyne

JAV kariniame laivyne kurjeriniai laivai buvo vadinami dispatch boat. Jie perveždavo pranešimus tarp aukšto rango karininkų, esančių skirtinguose laivuose ar pakrantės punktuose. Pvz., generolas Ulysses S. Grant Virdžinijos kampanijos metu ryšį su kariniu laivynu palaikė kurjeriniais laivais.
1776 m. kontinentinio karinio laivyno laivas „Lynch“ buvo panaudotas kaip kurjerinis laivas ir su slaptu pranešimu buvo pasiųstas į Prancūziją. Irgi su slaptu atsakymu grįždamas į JAV jis buvo užgrobtas britų laivyno, tačiau Prancūzijos pranešimą spėjo sunaikinti.
JAV Pilietinio karo metu buvo naudojama daug kurjerinių laivų, pvz., „Massasoit“, „Gladiolus“ ir „Geranium“.
XX a. pradžioje kurjeriniai laivai dar buvo naudojami, pvz., USS „Vega“ (SP-734).
Kredito linija

Kredito linija – trumpalaikės paskolos forma. Kredito linija skirta apyvartinėms lėšoms papildyti, garantijoms bei laidavimams teikti, dokumentiniams akredityvams leisti. Pagrinde tai apyvartinio kapitalo finansavimo būdas, kai įmonė, turėdama tam tikrą banko nustatytą skolinimosi limitą, gauna šio limito neviršijančią sumą iš banko tada, kai jai šios sumos prireikia, ir grąžina tada, kai gauna atsiskaitymą už parduotas prekes ar paslaugas. Dažniausiai kredito linija suteikiama 1 metų laikotarpiui.

Galimybės ir privalumai

Kredito linijos dėka klientas sutaupo laiką gauti paskolai, o bankui nereikia pastoviai analizuoti kliento sugebėjimų grąžinti paskolą. Bankui jos sumažino dokumentacijos kaštus, klientui – panaikina būtinybę kiekvieną kartą prašyti paskolos, be to, jis moka palūkanos tik už iš tikrųjų panaudotą paskolos sumą. Trumpalaikės kredito linijos tikslinė paskirtis, panašiai kaip ir paprastosios trumpalaikės paskolos atveju – finansuoti apyvartinį kapitalą. Kredito linijos dažniausiai suteikiamos taikant kintamos palūkanų normos modelį bei pasižymi didesne palūkanų norma.

Šaltiniai

Finansų departamentas
OMX Baltic

OMX Baltic – visų akcijų indeksas, kurį sudaro visos Baltijos šalių vertybinių popierių biržų Oficialiajame ir Papildomajame sąraše kotiruojamos bendrovės, išskyrus tas bendroves, kuriose vienas akcininkas valdo 90 proc. ir daugiau išleistų akcijų. Indeksu siekiama atspindėti kiekvienos biržos ar visos Baltijos šalių VP rinkos einamąją padėtį ir jos pokyčius.
Monsas

Istorija

Senovės romėnai dabartinio Monso apylinkėse I amžiuje įkūrė Castrilocus tvirtovę. Vėliau vietovė pervadinta į Monsą, pagal šalia stūksančias kalvas. VII a. įkurtas vienuolynas. XII a. Monsas tapo Heno grafystės tvirtove. Dėl palankios geografinės padėties miestas iki XVI a. stipriai augo, plėtota prekyba. Nuo 1515 m. dėl Monso vyko kovos tarp Prancūzijos ir Ispanijos Nyderlandų. Nuo 1580 m. iki 1584 m. – Ispanijos Nyderlandų sostinė. Nuo 1691 m. dėl miesto permainingai kovojo Prancūzija ir Austrija. Po 1792 m. įvykusio Žemapo mūšio Monsą valdė Prancūzija. 1814 m., pasibaigus Napoleono karams, Monsą užėmė ir įtvirtino Nyderlandai. Nuo 1830 m. Monsas priklauso Belgijai. XIX a. tapo svarbiu Belgijos sunkiosios pramonės centru. Vykstant Pirmajam pasauliniam karui, 1914 m. rugpjūčio 23-24 d. vyko Monso mūšis tarp Jungtinės Karalystės ir Vokietijos imperijos pajėgų. Antrojo pasaulinio karo metu buvo smarkiai bombarduotas abiejų kovojusių pusių. 1967 m. Prancūzijai pasitraukus iš NATO karinių struktūrų, į šalia Monso esančią Casteau vietovę perkeltas NATO Europos pajėgų vyriausiasis štabas. XX a. Monse išplėtotas švietimas, turizmas.

Architektūra

Seniausias išlikęs miesto pastatas – romaninė XI a. Šv. Kaliksto koplyčia. Monse taip pat yra gotikinės Šv. Valtrudos ir Šv. Elžbietos, barokinė Šv. Mikalojaus bažnyčia, XV a. liepsnojančiosios gotikos stiliaus miesto rotušė. XVII a. antrosios pusės barokinė Monso varpinė 1999 m. buvo įtraukta į UNESCO Pasaulio paveldo sąrašą, kartu su kitomis Belgijos ir Prancūzijos varpinėmis.
Ečmiadzino katedra

Istorija

Bažnyčios pirmą baziliką pastatė Šv. Gregorijus Švietėjas 301–303 m., kai Armėnija tapo pirma krikščioniška šalimi pasaulyje. Gregorijus pakrikštijo karalių Tiridatą III Armėną ir jo dvariškius.
Pagal V a. armėnų analus, Šv. Gregorijui vizijoje pasirodė Kristus, besileidžiantis iš dangaus ir su auksiniu kūju trenkiantis į žemę, kad parodytų, kur pastatyti bažnyčią. Todėl patriarchas bažnyčiai ir miestui suteikė Ečmiadzino vardą, kuris reiškia „vieta, kur Vienintelis Kūrėjas nusileido“.
480 m. Vahanas Mamikonianas, Sasanidų paskirtas Armėnijos valdytoju, įsakė apgriuvusią baziliką pakeisti nauja kryžiaus formos bažnyčia.
618 m. medinį kupolą pakeitė akmeninis, paremtas 4 stulpais, arkomis sujungtais su išorinėmis sienomis. Dabartinė katedra atrodo panašiai.
Freskos viduje ir ekstravagantiškos rotondos aplink apsides atsirado XVIII a. pradžioje. Triaukštė varpinė pastatyta 50 metų anksčiau.
Katedra turėjo didžiausią viduramžių rankraščių kolekciją, bet jie buvo perduoti Matenadaranui Jerevane.
Ukrainos demografija

Gyventojų tankumas

Ukraina – viena tankiausiai apgyvendintų valstybių pasaulyje. Vidutinis gyventojų tankumas – 77,3 žmonės km² (2007). Tankiausiai apgyvendintos rytų sritys (Donecko, Luhansko, Dniepropetrovsko, Charkovo) ir prikarpatės sritys (Lvovo, Ivano Frankivsko, Černivcių). Rečiausiai – prie Ukrainos Karpatų, Polesės.

Urbanizacija

2007 m. vasario 1 d. 68,1 % Ukrainos gyventojų gyveno miestuose ir miesto tipo gyvenvietėse.
Viekšnių gimnazija

Istorija

1636 metais Viekšniuose įkuriama parapijinė mokykla, kuri po paskutiniojo Lietuvos – Lenkijos padalijimo uždaryta. 1865 m. Įstegta pradinė mokykla dėstomaja rusų kalba. 1911 m. Knabiko namuose (dab. Biržiškų g. Nr. 7) atidaroma keturklasė rusiškoji mokykla, 1916 m. joje pradeda mokyti lietuviškai. 1917 m. pamokinis darbas nutrūko. 1919 m. Lietuvai atgavus suverenumą, mokykla pradeda nenutrūkstamą pedagoginę veiklą dėstomąja lietuvių kalba. Veikė 4 klasės. 1922 m. greta provoslavų cerkvės iškirstas žemės sklypas tipinei keturklasei mokyklai statyti ir 1925 m. joje jau vyko pedagoginė veikla. Iki 1936 m. mokykla buvo vadinama Viekšnių vidurine mokykla, vėliau – Viekšnių valstybinė progimnazija. 1940 metais mokykla reorganizuojama į vidurinę, 1941 metais iš vidurinės mokykla tapo progimnazija, o jau po metų ji tampa gimnazija.
1950 metais Viekšnių gimnazija sujungiama su pradine mokykla ir pavadinama Viekšnių vidurinė mokykla. 2007 m. pradžioje Švietimo ir mokslo ministerijos vidurinio ugdymo programos akreditacijos komisija, dalyvaujant vertinimo komisijos pirmininkei R. Pocienei bei direktoriui R. Griciui nutarė Viekšnių vidurinės mokyklos programą akredituoti, t. y. pritarė, kad mokykla taptų gimnazija.
Luhansko sritis

Geografija

Srities plotas 26 684 km², o tai sudaro 4,42 % Ukrainos teritorijos. Didžiąją dalį ploto užima lygumos, pietuose driekiasi Doneco kalvagūbris (aukštis iki 367 m). Vyrauja sukultūrinti kraštovaizdžiai, Luhansko rezervate išlikę žmogaus neliestų stepių plotų.

Vandens telkiniai

Per šią sritį teka 123 upės iš kurių 6 ilgesnės nei 100 km. Didžiausia upė – Šiaurinis Donecas kurio ilgis srityje 265 km (bendras 1053 km).

Klimatas

Klimatas vidutinių platumų; kontinentinis. Žiemos švelnios, vasaros šiltos. Vidutinė sausio temperatūra -7 °C, birželio – 21 °C. Vidutinis metinis kritulių kiekis – apie 450 mm.
Vydas Raudonis

Biografija

1973 m. baigė Kauno technikos mokyklą, braižytojas konstruktorius. Nuo 1995 m. Alytaus rajono savivaldybės administracijos Daugų seniūnijos seniūnas. Lietuvos savivaldybių seniūnų asociacijos narys.
1993 m. Tėvynės sąjungos narys. 2000 m., 2003 m. ir 2007 m. buvo renkamas Alytaus rajono savivaldybės tarybos nariu, bet atsisakydavo mandato dėl seniūno pareigų.
NVO „Daugų kraštas“ narys. Sutuoktinė Gražina, vaikas Gražvydas.
Madhouse

Istorija

„Madhouse“ 1972 m. spalio 17 d. įkūrė bankrutavusios „Mushi Productions“ studijos nariai, Masao Maruyama, Osamu Dezaki, Rintaro ir Yoshiaki Kawajiri. Iki XX a. 10-ojo dešimtmečio studija specializavosi animacinių filmų ir OVA kūrime. 1989 m. studija pelnė Japonijos animacijos festivalio prizą už didelį įnašą OVA kūrime.
Šiai rinkos nišai nustojus nešti pajamas, studija pradėjo kurti televizijos serialus, skirtus transliavimui kabeliniais ar palydoviniais kanalais.
2011 m. vasario 8 d. „Nippon Television“ tapo pagrindine studijos akcininke, įsigijusi 128 667 naujų akcijų per trečios šalies tarpininkus už apytiksliai 12,4 mln. JAV dolerių ir padidino turimų akcijų dalį nuo 10,4 % iki 84,5 %.
Hobšeidas

Istorija

1880 m. nutiestas geležinkelis Petanžas–Etelbriukas.
Rizgonys

Aplinkinės gyvenvietės

Pageležiai – 4,5 km
UKMERGĖ – 19 km 
 VEPRIAI – 3,5 km 
 Bečiai – 1,5 km
JONAVA - 17 km
UPNINKAI – 4,5 km
Šiaurės Bahr al Gazalis

Geografija

Šiaurės Bahr al Gazalis yra didesnio Bahr al Gazalio regiono dalis.
Svarbiausi miestai: Aveilis, Malual Konas, Marial Bajus, Ved Veilas, Njamlelas.

Gyventojai

Gyventojų daugumą sudaro dinkai ir misrija arabai.
Viktoras Stanislovaitis

Biografija

1993 m. baigė Joniškėlio vidurinę mokyklą, 2000 m. Joniškėlio aukštesniąją žemės ūkio mokyklą, ekonomistas.
Iki 2014 m. Joniškėlio Gabrielės Petkevičaitės-Bitės gimnazijos mokytojas. Nuo 2014 m. Pasvalio rajono laikraščio „Darbas“ redaktorius. Joniškėlio krašto muziejaus vedėjas,    ekskursijų vadovas.
2008–2017 m. Pasvalio rajono savivaldybės tarybos narys. 
Partijos Tėvynės sąjunga - Lietuvos krikščionys demokratai Pasvalio rajono skyriaus narys.
Joniškėlio miesto bendruomenės pirmininkas, Joniškėlio krašto bendruomenių asociacijos viceprezidentas.
Širdžialapė haldina

Vardai

Sanskritas – धाराकदम्ब (dharakadambah), गिरिकदम्ब (girikadambah). Gudžarati – હળદરવો (haldarvo). Indų kalba – हलदु (haldu), हेदी (hedi), कदमी (kadami). Kanadų kalba – ಅರಿಸಿನ ತೇಗ (arisina tega), ಹೆತ್ತೇಗ (hettega). Malajų kalba – മഞ്ഞക്കടമ്പ് (manjakkatamp) ir pan.
Bhašja

Bhašja (skr. भाष्य = bhāṣya „aptartina, kalbėtina“), senovės Indijoje – išsamus kurios nors mokyklos pagrindinių tekstų komentaras. Bhašja komentarai būdavo skiriami upanišadoms, sūtroms, medicinos, muzikos, literatūros teorijos ir kt. veikalams.
Svarbiausios bhašjos: Patandžalio „Mahabhašja“ (skirta Paninio „Aštuoniaknygei“), Šankaros „Brahmasūtrabhašja“ bei Ramanudžos „Šribhašja“ (abi skirtos brahmasūtroms).
Marek Belka

Biografija

1972 m. baigė Lodzės universitetą, vėliau mokėsi Kolumbijos, Čikagos universitetuose bei Londono ekonomikos mokykloje. Profesorius.
1990–1996 m. buvo Lenkijos Finansų ministerijos konsultantas. 1997 m. Vlodzimežo Cimoševičiaus ir 2001–2002 m. Lešeko Milerio vyriausybėse buvo Finansų ministras, vicepremjeras. 1997–2001 m. buvo Albanijos Ministro pirmininko padėjėjas.
2002–2003 m. buvo J. P. Morgan investicinio banko konsultantas, 2003–2004 m. – laikinosios Irako administracijos ekonomikos patarėjas.
2004–2005 m. buvo Lenkijos Ministras pirmininkas.
2006–2008 m. buvo Jungtinių Tautų Europos Ekonominės komisijos vykdantysis sekretorius. 2008–2010 m. vadovavo Tarptautinio valiutos fondo Europos departamentui.
2010 m. birželio 10 d. Lenkijos Seimas prezidento Bronislavo Komarovskio teikimu paskyrė M.Belką Lenkijos Nacionalinio banko prezidentu (vietoje Smolensko aviakatastrofoje žuvusio Slavomiro Skšipeko).
1999 m. M. Belka apdovanotas Didžiojo Lietuvos kunigaikščio Gedimino ordino Didžiuoju kryžiumi.
Šeštokiškės

Istorija

1691 m. kaimas minimas Molėtų krikšto metrikų knygoje (Šeštokai).
Stefano kvintetas

Stefano kvintetas yra penkių galaktikų grupė Pegaso žvaigždyne. Galaktikų grupės narius jungia tarpgalaktiniai dujų tiltai. Atstumas nuo Žemės iki šios grupės yra nuo 210 iki 340 mln. šviesmečių. Ryškiausia kvinteto galaktika NGC 7320 yra mažai susijusi su likusiomis galaktikų grupės narėmis. Iki jos yra 39 mln. šviesmečių.
Krasnodaro Lokomotiv-Kuban

Krasnodaro Lokomotiv-Kuban – Rusijos krepšinio klubas, įsikūręs Krasnodaro mieste.
Klubas buvo įkurtas 1946 m., kaip Mineralinių Vandenų „Lokomotiv“. 2003 m. klubas persikėlė į Rostovo prie Dono. 2009 m. klubo vadovybė paskelbė persikelianti į Krasnodarą dėl finansinių ir infrastruktūros problemų.
EuroLOT

EuroLOT – Lenkijos aviakompanija, kurios bazė įkurta Varšuvoje, Lenkijoje. Tai dukterinė LOT Polish Airlines įmonė. EuroLOT vykdo vietinius – regioninius skrydžius į atrimiausius oro uostus iš Varšuvos Federiko Šopeno oro uosto. Taip pat EuroLOT vykdo užsakomuosius skrydžius.

Istorija

EuroLOT aviakompanija įkurta 1996 metais. Skrydžius pradėjo vykdyti nuo 1997 metų. EuroLOT’o lėktuvų parką sudarė turbopropeleriniai lėktuvai – ATR 42 – 500 ir ATR 72 – 202. 2007 m. lėktuvų parkas buvo atnaujintas. Jį sudaro 11 turbopropelerinių lėktuvų.
Drotingholmas

Istorija

XVI a. Švedijos karalius Jonas III Vaza savo žmonai Kotrynai Jogailaitei Loviono saloje pastatė pilį. Tačiau 1662 m. pilis sudegė. Po metų, karalienės Jadvygos Eleonoros įsakymu buvo pradėta statyti nauja pilis. Pilį projektavo architektas Nikodemas Tesinas, o po jo mirties darbus tęsė jo sūnus. Tuo metu tai buvo pirmoji pilis šiaurės Europoje pastatyta Versalio stiliumi − be stiprių sienų, bokštų ir kitų viduramžių piles atributų.
1744 m. Drotingholmo pilis buvo padovanota princesei Luizai Ulrikei Prūsei jos vestuvių proga su Švedijos karalystės įpėdiniu Adolfu Frederiku. 1777 m. princesė pardavė Drotingholmą Švedijos iždui. To dėka, jos sūnus Gustavas III ir jo tolimesni įpėdiniai liko pilies valdytojais.
Didžiąją dalį XIX a. pilis buvo tuščia ir nerestauruojama. Tik 1907 m. Drotingholmo pilis buvo pilnai atrestauruota. Nuo tada pilyje vėl apsistoja Švedijos monarchai.
Prancūzijos frankas

Istorija

1575–1641 m. naudotas kaip sidabrinė moneta, kuri buvo lygi 20 su.
1795 m. pakeitė livrą. 1960 m. dėl infliacijos 100 senųjų frankų pakeisti vieną naują franką. 2002 m. pakeistas į eurą.
Naujiena

Istorija

Kaimas minimas 1744 m.
Vytauto Didžiojo universiteto Energetinio saugumo tyrimų centras

Energetinio saugumo tyrimų centras (ESTC) – Vytauto Didžiojo universiteto padalinys, turintis universitetinio centro statusą. Įkurtas 2009 m. kartu su Lietuvos energetikos institutu. Centro vadovas – prof. Juozas Augutis.

Veikla

ESTC siekia kurti energijos tiekimo saugumo vertinimo teorinius principus, moksliškai pagrįsti energetinio saugumo kriterijus, rengti ir tobulinti socioekonominių, politinių ir kitų pasekmių, dėl galimų energijos sutrikimų, vertinimo metodikas. Centras dalyvauja tarptautinėse ir valstybinėse energetinio saugumo tyrimų programose ir projektuose, ugdo jaunųjų mokslininkų mokslo–tiriamojo darbo įgūdžius: sudaro sąlygas jauniems mokslininkams, magistrantams ir doktorantams įgyti mokslinio tiriamojo darbo patirtį bei vykdo kitas su energetiniu saugumu susijusias funkcijas.
Avietinis žiedgraužis

Kovos priemonės

Žemuoges ir braškes auginti izoliuotai nuo aviečių.
Žiedgraužio pažeisti žiedpumpuriai surenkami ir sunaikinami. Rudenį surenkami seni lapai ir piktžolių liekanos, nes po jomis slepiasi žiemojantys žiedgraužio vabalai.
Pastoviai purenti dirvą po augalais. Ypač svarbu ją perkasti rudenį ir pavasarį.
Gytagovinda

Gytagovinda (skr. गीत गोविन्द = Gīta Govinda – 'Apgiedotasis Govinda') – XII a. indų poeto Džajadevos sanskrito kalba parašyta poema apie dievo Krišnos meilės nuotykius su gopėmis (karves ganusiomis moterims), iš jų tarpo išskiriant Radhą. Šis kūrinys labai svarbus Bhakti tradicijai hinduizme.
Gytagovinda padalinta į 12 skyrių, kurių kiekvienas turi 24 dalis, vadinamas Prabandhas. Ši giesmė laikoma vienu gražiausių erotinės literatūros kūrinių.
2012 m. šio kūrinio vertimą į lietuvių kalbą pristatė Valdas Jaskūnas.
Pan European Game Information

Pan European Game Information arba PEGI (liet. Visos Europos žaidimų informacija) – kompiuterinių žaidimų vertinimo sistema, kuri buvo įsteigta, siekiant kompiuterinių žaidimų pirkėjus informuoti kokiai konkrečiai amžiaus grupei rekomenduojamas žaidimo turinys.

Apie

PEGI vertinimo sistema buvo sukurta, siekiant suteikti tėvams Europos valstybėse patikimą informaciją, kai jie sprendžia, ar įsigyti kompiuterinius žaidimus. 2003 m. pavasarį tam tikrą skaičių nacionalinių vertinimo nurodant amžių sistemų pakeitė ši vienintelė sistema, kuri dabar naudojama didžiojoje Europos dalyje, 30 valstybių (Austrijoje, Danijoje, Vengrijoje, Latvijoje, Norvegijoje, Slovėnijoje, Belgijoje, Estijoje, Islandijoje, Lietuvoje, Lenkijoje, Ispanijoje, Bulgarijoje, Suomijoje, Airijoje, Liuksemburge, Portugalijoje, Švedijoje, Kipre, Prancūzijoje, Izraelyje, Maltoje, Rumunijoje, Šveicarijoje, Čekijoje, Graikijoje, Italijoje, Nyderlanduose, Slovakijoje ir Jungtinėje Karalystėje).
Šią sistemą remia didieji žaidimų kompiuterių gamintojai, įskaitant „Sony“, „Microsoft“ ir „Nintendo“ bendroves, taip pat interaktyviųjų žaidimų leidėjai ir kūrėjai visoje Europoje. Vertinimo nurodant amžių sistemą sukūrė Europos interaktyviosios programinės įrangos federacija (angl. Interactive Software Federation of Europe, ISFE).